text: Super skraldebil i Skærbæk
  15 januar 2013 kl. 13.54
  Danmarks måske mest avancerede skraldebil er indsat på en rute ved Skærbæk.
  Den ny skraldebil har en lang gribearm, som rækker ud efter skralde-spanden, løfter og tømmer den i bilens container - uden direkte brug af menneskehænder.
  Bilen, der er den eneste af sin art i Danmark, er købt i Holland.
  Håbet er, at skraldemændene kan nå dobbelt så mange skraldespande pr. dag med den nye bil. Samtidigt skåner den skraldemændenes ryg, hofter og ben.
  Den nye skraldebil koster cirka 1,7 millioner kroner, mens en traditional koster omkring 1,3.
  